CELEX: 32013R1102
Language: el
Date: 2013-11-06 00:00:00
Title: Εκτελεστικός κανονισμός (ΕΕ) αριθ. 1102/2013 της Επιτροπής, της 6ης Νοεμβρίου 2013 , για την τροποποίηση του εκτελεστικού κανονισμού (ΕΕ) αριθ. 1044/2012, περί παρεκκλίσεως από τον κανονισμό (ΕΟΚ) αριθ. 2454/93 όσον αφορά τους κανόνες καταγωγής που χρησιμοποιούνται για τους σκοπούς του συστήματος γενικευμένων δασμολογικών προτιμήσεων, προκειμένου να ληφθεί υπόψη η ιδιαίτερη κατάσταση της Γουατεμάλας όσον αφορά τις εξαγωγές ορισμένων προϊόντων αλιείας προς την Ένωση

7.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 296/4
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1102/2013 ΤΗΣ ΕΠΙΤΡΟΠΉΣ
   της 6ης Νοεμβρίου 2013
   για την τροποποίηση του εκτελεστικού κανονισμού (ΕΕ) αριθ. 1044/2012, περί παρεκκλίσεως από τον κανονισμό (ΕΟΚ) αριθ. 2454/93 όσον αφορά τους κανόνες καταγωγής που χρησιμοποιούνται για τους σκοπούς του συστήματος γενικευμένων δασμολογικών προτιμήσεων, προκειμένου να ληφθεί υπόψη η ιδιαίτερη κατάσταση της Γουατεμάλας όσον αφορά τις εξαγωγές ορισμένων προϊόντων αλιείας προς την Ένωση
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως του κοινοτικού τελωνειακού κώδικα (1), και ιδίως το άρθρο 247,
   Έχοντας υπόψη τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (2), και ιδίως το άρθρο 89 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Με τον εκτελεστικό κανονισμό (ΕΕ) αριθ. 1044/2012 (3), η Επιτροπή χορήγησε στη Γουατεμάλα παρέκκλιση από τους κανόνες καταγωγής που καθορίζονται στον κανονισμό (ΕΟΚ) αριθ. 2454/93, η οποία της επιτρέπει να θεωρεί ορισμένα μεταποιημένα αλιευτικά προϊόντα που παράγονται στη Γουατεμάλα από ψάρια μη καταγόμενα ως καταγωγής Γουατεμάλας. Η εν λόγω παρέκκλιση έληξε στις 30 Ιουνίου 2013.
            
         
               (2)
            
            
               Με επιστολή της 27ης Μαΐου 2013 η Γουατεμάλα υπέβαλε αίτηση για την παράταση της παρέκκλισης. Η αίτηση αφορά την παράταση μέχρι τις 31 Δεκεμβρίου 2013 για 987,5 τόνους μαγειρεμένων, κατεψυγμένων και συσκευασμένων εν κενώ φιλέτων τόνου γνωστών ως «κόντρα φιλέτα» (εφεξής «φιλέτα τόνου») του κωδικού ΣΟ 1604 14 16. Με επιστολές της 17ης και της 29ης Ιουλίου 2013, η Γουατεμάλα διαβίβασε πρόσθετες πληροφορίες για τη στήριξη της εν λόγω αίτησης.
            
         
               (3)
            
            
               Η αίτηση καταδεικνύει ότι, κατά την περίοδο που καλύπτεται από την εν λόγω παρέκκλιση, η Γουατεμάλα αδυνατούσε να εξασφαλίσει επαρκείς ροές καταγόμενου τόνου στη χώρα.
            
         
               (4)
            
            
               Η παράταση της παρέκκλισης είναι συνεπώς απαραίτητη προκειμένου να δοθεί επαρκής χρόνος στη Γουατεμάλα να προετοιμάσει τον βιομηχανικό της κλάδο μεταποίησης ψαριών ώστε να συμμορφωθεί με τους κανόνες απόκτησης της προτιμησιακής καταγωγής ψαριών.
            
         
               (5)
            
            
               Προκειμένου να διασφαλιστεί ότι η προσωρινή παρέκκλιση θα περιοριστεί στον χρόνο που είναι απαραίτητος για τη Γουατεμάλα ώστε να επιτύχει τη συμμόρφωσή της προς τους κανόνες απόκτησης της προτιμησιακής καταγωγής φιλέτων τόνου, η παρέκκλιση θα πρέπει να χορηγηθεί για το διάστημα από 1ης Ιουλίου 2013 έως τις 31 Δεκεμβρίου 2013.
            
         
               (6)
            
            
               Για να εξασφαλιστεί η συνέχεια των εξαγωγών μεταποιημένων ψαριών που είναι επιλέξιμα για προτιμησιακή δασμολογική μεταχείριση από τη Γουατεμάλα προς την Ένωση, η παρέκκλιση πρέπει να χορηγηθεί με αναδρομική ισχύ από 1ης Ιουλίου 2013.
            
         
               (7)
            
            
               Ο εκτελεστικός κανονισμός (ΕΕ) αριθ. 1044/2012 πρέπει, συνεπώς, να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 1044/2012 τροποποιείται ως εξής:
   
               1)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               Η παρέκκλιση που προβλέπεται στο άρθρο 1 ισχύει για τα φιλέτα τόνου που εξάγονται από τη Γουατεμάλα και τίθενται σε ελεύθερη κυκλοφορία στην Ένωση κατά την περίοδο από την 1η Ιανουαρίου 2012 έως την 31η Δεκεμβρίου 2013 ή έως την ημερομηνία της προσωρινής εφαρμογής της συμφωνίας σύνδεσης μεταξύ της Ευρωπαϊκής Ένωσης και της Κεντρικής Αμερικής από τη Γουατεμάλα, εάν η ημερομηνία αυτή είναι προγενέστερη, και μέχρι τις ποσότητες που ορίζονται στο παράρτημα του παρόντος κανονισμού.».
            
         
               2)
            
            
               Το παράρτημα του εκτελεστικού κανονισμού (ΕΕ) αριθ. 1044/2012 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Βρυξέλλες, 6 Νοεμβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 302 της 19.10.1992, σ. 1.
   
      (2)  ΕΕ L 253 της 11.10.1993, σ. 1.
   
      (3)  Εκτελεστικός κανονισμός (ΕΕ) αριθ. 1044/2012 της Επιτροπής, της 8ης Νοεμβρίου 2012, περί παρεκκλίσεως από τον κανονισμό (ΕΟΚ) αριθ. 2454/93 όσον αφορά τους κανόνες καταγωγής που χρησιμοποιούνται για τους σκοπούς του συστήματος γενικευμένων δασμολογικών προτιμήσεων, προκειμένου να ληφθεί υπόψη η ιδιαίτερη κατάσταση της Γουατεμάλας όσον αφορά τις εξαγωγές ορισμένων προϊόντων αλιείας προς την Ένωση (ΕΕ L 310 της 9.11.2012, σ. 28.)
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
                        Αύξων αριθμός
                     
                     
                        Κωδικός ΣΟ
                     
                     
                        Περιγραφή των εμπορευμάτων
                     
                     
                        Περίοδοι
                     
                     
                        Ποσότητα (σε τόνους καθαρού βάρους)
                     
                  
                        09.1627
                     
                     
                        ex 1604 14 16
                     
                     
                        Μαγειρεμένα, κατεψυγμένα και συσκευασμένα εν κενώ φιλέτα τόνου γνωστά ως “κόντρα φιλέτα”
                     
                     
                        1.1.2012 έως 31.12.2012
                     
                     
                        1 975 τόνοι
                     
                  
                        09.1627
                     
                     
                        ex 1604 14 16
                     
                     
                        Μαγειρεμένα, κατεψυγμένα και συσκευασμένα εν κενώ φιλέτα τόνου γνωστά ως “κόντρα φιλέτα”
                     
                     
                        1.1.2013 έως 30.6.2013
                     
                     
                        987,5 τόνοι
                     
                  
                        09.1627
                     
                     
                        ex 1604 14 16
                     
                     
                        Μαγειρεμένα, κατεψυγμένα και συσκευασμένα εν κενώ φιλέτα τόνου γνωστά ως “κόντρα φιλέτα”
                     
                     
                        1.7.2013 έως 31.12.2013
                     
                     
                        987,5 τόνοι»